Poleris

Poleris ir sapāroti vertikāli koka vai metāla stabiņi, kuri uzstādīti vai nu uz kuģa, vai arī uz piestātnes. Stabiņus izmanto, lai nostiprinātu pietauvošanās galus, virves, tauvas, troses vai ķēdes. Poleri uz koka buriniekiem (dažreiz saukti par tauvu poleriem (cable-bitts)) bija ķīļa ligzdās nostiprināti lieli vertikāli baļķi, kurus izmantoja enkura tauvas nostiprināšanai.Keegan J. The Price of Admiralty: The Evolution of Naval Warfare Viking Penguin Inc., 1989. 276. lpp.  Polerus izgatavo un uztur ar lielu rūpību, lai izvairītos no asām malām, kuras varētu berzties gar pietauvošanās galiem un tos vājināt.

 Konstrukcija 
Poleris sastāv no diviem stabiņiem. Krastā izvietots poleris var sastāvēt arī no viena stabiņa, bet kuģu poleriem tādi ir divi un tie sastopami praktiski uz visu okeāna kuģu klājiem. Poleri pie klāja parasti nostiprina izmantojot metinātu konstrukciju.

Pašus stabiņus izgatavo vai nu no lieta tērauda, vai arī mūsdienās daudz biežāk no cauruļveida tērauda gabala, kurš iekšpusē pastiprināts. Stabiņu augšpusē ir paplašinājums, lai novērstu iespēju pietauvošanās galiem nomukt no polera atrodoties zem slodzes. Zem klāja poleru atrašanās vietās izvieto papildus saistus. Stabiņu apakšpusē parasti piemetina ausis virves vai ķēdes aizturiem.House D.J. Elements of modern ship construction Brown, Son and Ferguson, Ltd., 2010. 162. lpp. 

 Atsauces 

Kategorija:Jūrniecība